62021CO0493_INF
Uznesenie Súdneho dvora (ôsma komora) z 1. marca 2022 –K. M. (Sankcie uložené kapitánovi lode – II)
(vec C‑493/21) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Spoločná politika rybolovu – Nariadenie (ES) č. 1224/2009 – Systém kontroly na zabezpečenie dodržiavania pravidiel spoločnej politiky rybolovu – Článok 89 – Opatrenia na zabezpečenie dodržiavania pravidiel – Článok 90 – Trestné sankcie – Zásada proporcionality – Výklad rozsudku z 11. februára 2021, K. M. (Sankcie uložené kapitánovi lode) (C‑77/20, EU:C:2021:112)“
1.
Rybolov – Spoločná politika rybolovu – Kontrolné opatrenia – Povinnosti kontroly a sankcionovanie členských štátov – Sankcie – Voľná úvaha členských štátov – Hranice – Dodržiavanie zásady proporcionality – Povinnosť zohľadniť konkrétne a osobitné okolnosti každého prípadu – Neexistencia
(Charta základných práv Európskej únie, článok 49 ods. 3; nariadenie Rady č. 1224/2009, odôvodnenie 39 a články 89 a 90)
(pozri body 12 – 16)
2.
Rybolov – Spoločná politika rybolovu – Kontrolné opatrenia – Povinnosti kontroly a sankcionovanie členských štátov – Používanie automatických triediacich zariadení – Sankcie – Uloženie pokuty a povinné prepadnutie úlovku a zakázaného rybárskeho výstroja alebo rybárskeho výstroja, ktorý nie je v súlade s predpismi – Prípustnosť – Podmienky – Overenie vnútroštátnym súdom
(Charta základných práv Európskej únie, článok 49 ods. 3; nariadenie Rady č. 850/98, článok 32 ods. 1, a nariadenie Rady č. 1224/2009, odôvodnenie 39 a články 89 a 90)
(pozri body 21, 22, 27 a výrok)
3.
Prejudiciálne otázky – Právomoc Súdneho dvora – Hranice – Právomoc vnútroštátneho súdu – Zistenie a posúdenie skutkového stavu – Uplatnenie ustanovení vyložených Súdnym dvorom
(článok 267 ZFEÚ)
(pozri bod 24)
4.
Právo Európskej únie – Priamy účinok – Prednosť – Povinnosti vnútroštátnych súdov
(pozri bod 25)
Výrok
Články 89 a 90 nariadenia Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006, vzhľadom na zásadu proporcionality zakotvenú v článku 49 ods. 3 Charty základných práv Európskej únie, sa majú vykladať v tom zmysle, že je na vnútroštátnych súdoch, aby s použitím kritérií posúdenia stanovených Súdnym dvorom v rozsudku z 11. februára 2021, K. M. (Sankcie uložené kapitánovi lode) (C‑77/20, EU:C:2021:112), posúdili, či je vo vzťahu k spáchanému protiprávnemu konaniu, v závislosti od jeho závažnosti, povinné prepadnutie celého úlovku a rybárskeho výstroja nájdených na palube príslušného plavidla, primerané dosiahnutiu legitímneho cieľa sledovaného zákazom triediacich zariadení podľa článku 32 ods. 1 nariadenia Rady (ES) č. 850/98 z 30. marca 1998 o ochrane zdrojov rybolovu prostredníctvom technických opatrení na ochranu mláďat morských organizmov, zmeneného nariadením Európskeho parlamentu a Rady (EÚ) č. 227/2013 z 13. marca 2013, a aby v prípade potreby preskúmali potrebu upraviť, zmeniť alebo zmierniť rozsah rozhodnutia o prepadnutí úlovkov a rybárskeho výstroja.
(
1
)	Ú. v. EÚ C 401, 4.10.2021.